open-index/open-wikipedia-markdown huggingface dataset:
Jalkapallon Aasian-mestaruuskilpailut 2015

**Jalkapallon Aasian-mestaruuskilpailut 2015** pelattiin 9.–31. tammikuuta 2015. Turnaus oli järjestyksessään 16. Aasian-mestaruuskilpailut. Isäntämaana toimi Australia. Australia voitti lopulta turnauksen voitettuaan loppuottelussa Etelä-Korean. Arabiemiirikunnat sijoittui kolmanneksi. Turnauksen parhaaksi pelaajaksi valittiin australialainen Massimo Luongo.

## Ottelut
Kaikki ajat ovat UTC+11.

### Alkulohkot

#### Lohko A

-----

-----

-----

-----

-----

#### Lohko B

-----

-----

-----

-----

-----

#### Lohko C

-----

-----

-----

-----

-----

#### Lohko D

-----

-----

-----

-----

-----

### Pudotuspelit

#### Puolivälierät

-----

-----

-----

#### Välierät

-----

#### Pronssiottelu

#### Loppuottelu

## Maalintekijät
**Viisi maalia**
*  Ali Mabkhout

**Neljä maalia**
*  Ahmed Khalil
*  Hamza Al-Dardour

**Kolme maalia**
*  Tim Cahill
*  Keisuke Honda
*  Sun Ke
*  Mohammad Al-Sahlawi

**Kaksi maalia**

*  Massimo Luongo
*  James Troisi
*  Lee Jeong-hyeop
*  Son Heung-min
*  Sardar Azmoun

*  Reza Ghoochannejhad
*  Ahmed Yasin Ghani
*  Younis Mahmoud
*  Sardor Rashidov

**Yksi maali**

*  Jason Davidson
*  Mile Jedinak
*  Tomi Juric
*  Robbie Kruse
*  Matt McKay
*  Mark Milligan
*  Trent Sainsbury
*  Sayed Jaafar Ahmed
*  Jaycee John Okwunwanne
*  Sayed Saeed

*  Cho Young-cheol
*  Kim Young-gwon
*  Nam Tae-hee
*  Dhurgham Ismail
*  Amjad Kalaf
*  Yaser Kasim
*  Waleed Salem Al-Lami
*  Ehsan Hajsafi
*  Morteza Pouraliganji
*  Masoud Shojaei

*  Yasuhito Endō
*  Shinji Kagawa
*  Shinji Okazaki
*  Gaku Shibasaki
*  Maya Yoshida
*  Yousef Al-Rawashdeh
*  Yu Hai
*  Wu Xi
*  Hussain Fadhel
*  Abdulaziz Al-Muqbali

*  Khalfan Ibrahim
*  Hassan Al Haidos
*  Nawaf Al Abed
*  Naif Hazazi
*  Jaka Ihbeisheh
*  Ryang Yong-Gi
*  Odil Ahmedov
*  Igor Sergeev
*  Vokhid Shodiev

**Omat maalit**
*  Gao Lin alkulohkossa Pohjois-Koreaa vastaan
*  Mohamed Husain alkulohkossa Arabiemiirikuntia vastaan

## Lähteet

## Aiheesta muualla
Ekaterina Volkova

**Ekaterina "Katja" Volkova** (s. 2. heinäkuuta 1997 Pietari, Venäjä) on suomalainen rytminen voimistelija. Hän edusti urallaan Voimistelu- ja urheiluseura Eliseä ja häntä valmensi Larisa Grjadunova.

Volkova aloitti voimistelun vuonna 2004. Hän saavutti useita SM-mitaleita: neliottelussa hän voitti kultaa 2015 ja 2016 ja hopeaa 2013 ja 2014. Vuonna 2015 Volkova voitti Pohjoismaiden mestaruuden joukkuekilpailussa ja neliottelun kaikilla osa-alueilla. Hän osallistui MM-kilpailuihin vuosina 2013, 2014 ja 2015 sekä EM-kilpailuihin vuosina 2013, 2015 ja 2016. Vuoden 2013 EM-kilpailuissa Volkova oli yhdessä Jouki Tikkasen kanssa joukkuekilpailun kymmenes. EM-kilpailuissa 2015 Volkova ja Tikkanen ylsivät Suomen kautta aikojen parhaaseen tiimitulokseen sijoittuen kuudenneksi. Rion olympialaisissa 2016 Volkova oli neliottelussa 21:s.

Vuonna 2016 Volkova ilmoitti lopettavansa kilpauransa kuvaten Suomen harjoitusolosuhteita haastaviksi.

Volkova kirjoitti ylioppilaaksi Mäkelänrinteen lukiosta keväällä 2017.

Volkova oli kokoomuksen ehdokkaana Vantaalla kuntavaaleissa 2017. Hän sai 97 ääntä eikä tullut valituksi. 

Volkova on valmentanut turkulaisessa urheiluseurassa Coco Sportissa, Olarin Voimistelijoissa ja Kuopion Reippaan Voimistelijoissa. 

## Lähteet
Kimalainen (sarjakuvahahmo)

**Kimalainen** () (esiintynyt Suomessa myös nimellä **Keltatakki**) on Marvel-kustantamon sarjakuvissa nimitys useille eri supersankarille. Kimalaisen loivat Roy Thomas ja John Buscema. Hahmo esiintyi ensi kerran lehden *Avengers* -lehden numerossa 59 (joulukuu 1968). Kimalainen esiityy superroistona vuoden 2015 elokuvassa *[[Ant-Man]]* näyttelijänään Corey Stoll.

## Henry ”Hank” Pym

**Tohtori Henry "Hank" Pym** oli ensimmäinen Kimalaisen nimeä kantanut hahmo Marvel-sarjakuvissa. Hän oli myös Muurahaismies, Jättiläinen, Goljatti ja Ampiainen. Hahmo on ollut jäsenenä myös useissa supersankariryhmissä, kuten Kostajat ja Puolustajat.

## Rita DeMara

**Rita DeMara** on toinen Kimalaisen nimeä kantanut hahmo moderneissa sarjakuvissa, mutta esiintyi aluksi superroistona. Hän kuului Pahuuden Mestareihin ja Femizoneihin. DeMarasta tuli myöhemmin supersankari ja hän liittyi Kostajiin sekä Galaksin Vartijoihin. Myöhemmin superroisto Immortusin manipuloimana Rautamies tappoi hänet. Hänet herätettiin myöhemmin henkiin Kaaossodan aikana.

## Muut mediat
### Televisiosarjat
* Kimalainen esiintyi ensi kerran televisiossa animaatiosarjassa *[[The Avengers: Earth’s Mightiest Heroes]]*, jossa Hank Pym kärsii persoonallisuushäiriöstä ja muuttuu uudeksi pelottomaksi omankäden oikeuden edustajaksi.

### Marvel Cinematic Universe
* Vuonna 2015 Marvel Studiosin elokuvassa *[[Ant-Man]]*, näyttelijä Corey Stoll esittää elokuvan roistoa Darren Crossia, joka on kehittänyt Keltatakin puvun myydäkseen sen Hydran ja Kymmenen Renkaan jäsenille, mutta Hank Pymin, Hope van Dynen ja Scott Langin sotkettua hänen suunnitelmansa, hän puki puvun ylleen käyttääkseen sitä Scottin tuhoamiseen.
* Vaihtoehtoisia versioita Keltatakista esiintyy vaihtoehtoisissa universumeissa Disney+-animaatiosarjassa *[[What If...? (animaatiosarja)|What If...?]]* (2021–2024).
** Hank Pym oli ryhtynyt Keltatakiksi ensimmäisellä tuotantokaudella jaksossa ”Mitä jos… maailma menettäisi suurimmat sankarinsa?”. Jaksossa nähdyssä universumissa, hänen tyttärensä Hope oli ollut S.H.I.E.L.D.:n agentti, mutta hänen kuoltua tehtävää suorittaessa, Pym oli käyttänyt Keltatakki-pukua tappaakseen Kostajat-hankkeen ehdokkaita. Loppujen lopuksi Nick Fury, jonka oli tarkoitus olla Pymin viimeinen uhri, pysäytti hänet Lokin avulla.
** Toisen tuotantokauden jaksossa ”Mitä jos… Kostajat kokoontuisivat vuonna 1602?”, jossa oli vuosi 1602, **Kuninkaalliset Keltatakit** () toimivat asgardilaisten hallinnassa olevan Englannin kuningas Thorin kuninkaallisena kaartina.

### Videopelit
* Videopelissä ** esiintyy pomovastuksena Hank Pymin versio Kimalaisesta ääninäyttelijänä Wally Wingert.

## Lähteet
Kirill Romanov

**Kirill Jurjevitš Romanov** (, s. 20. tammikuuta 1990) on venäläinen beachfutispelaaja, joka edustaa Venäjän beachfutismaajoukkuetta ja venäläistä Kristall-seuraa. Pelipaikaltaan 179 senttimetriä pitkä ja 77 kilogrammaa painava Romanov on puolustaja.

Romanov voitti Venäjän beachfutismaajoukkueen kanssa maailmanmestaruuden vuoden 2013 MM-kilpailuista. Romanov oli mukana myös vuoden 2015 kilpailuissa, joista Venäjä saavutti pronssia. Kesäkuussa 2015 hän voitti Venäjän kanssa kultaa Euroopan kisoista Bakusta.

## Lähteet
Microsoft Edge

**Microsoft Edge** (koodinimeltään **Project Spartan**) on Microsoftin verkkoselain, joka julkaistiin 30. maaliskuuta 2015. Se korvasi Internet Explorerin Windows 10 -käyttöjärjestelmän oletusselaimena. Tosin Windows 10 sisältää edelleen myös Internet Explorer 11 -selaimen perinteisenä työpöytäsovelluksena.

## Ominaisuudet
Edgen uusia ominaisuuksia ovat Keskus, Lukulista ja Verkkomerkintä-työkalu.
* Keskus kokoaa yhteen paikkaan suosikit, lukulistat, selaushistorian ja lataukset.
* Lukulistaan voi tallentaa verkkosivuja myöhempää lukemista varten.
* Verkkomerkintä-työkalun avulla voi tehdä merkintöjä suoraan verkkosivulle.
Edge ei tue vanhentuneita web-teknologioita, kuten ActiveX:ää tai Silverlightia.

Microsoft ilmoitti joulukuussa 2018 muuttavansa selaimen käyttämään Chromiumin Blink-selainmoottoria. Aiemmin selain käytti Tridentista (MSHTML) forkattua EdgeHTML-moottoria.

Chromiumiin perustuvaa Edgeä käytetään paljon varsinkin yritysmaailmassa, sillä sitä on helppo hallita keskitetysti Windows Serverin kautta.

## Oletusselain
Microsoft Edge on Windows 10:n oletusselain. Jos käyttäjä päivittää vanhemmasta Windows-versiosta Windows 10:een, oletusselain muuttuu automaattisesti Edgeksi. Windows 10:n oletusselaimen muuksi kuin Edgeksi vaihtaneet käyttäjät ovat saaneet ponnahdusikkunoita, jotka kehottavat vaihtamaan oletusselaimen Edgeksi. Microsoft on kehottanut Google Chromen käyttäjiä vaihtamaan Edgeen akkuvirran säästämiseksi. Maaliskuussa 2017 Microsoft lisäsi Windows 10:n käynnistysvalikkoon Edgeen liittyviä mainoksia.

Myöhemmin Microsoft on vaihtanut Edgen oletusselaimeksi Windowsin päivityksen yhteydessä. Lisäksi Google Chromen etsiminen hakukoneella tai sen latauksen yrittäminen voi aiheuttaa ylimääräisen ilmoituksen, joka kertoo Edgen tekniikasta ja kehottaa jatkamaan selaimen käyttämistä.

## Markkinaosuus

Elokuussa 2016 Edgen työpöytäkoneiden markkinaosuus oli NetMarketSharen mukaan 5,16&nbsp;prosenttia.

Lokakuussa 2020 Edgellä oli 2,96 prosentin osuus NetMarketSharen mukaan ja 2,85 StatCounterin mukaan.

## Lähteet

## Aiheesta muualla
* Microsoft Edgen kotisivut
Zella Day

**Zella Day** (s. 13. maaliskuuta 1995 Pinetop, Arizona) on yhdysvaltalainen laulaja-lauluntekijä. Hänen ensimmäinen singlensä ”Sweet Ophelia”/”1965”, julkaistiin huhtikuussa 2014, ja lokakuussa hän julkaisi omaa nimeään kantavan esikois-EP:nsä B3SCI Recordsin kautta. Vuonna 2015 Day julkaisi kokopitkän studioalbumin nimeltään *Kicker*. Se sijoittui Billboard 200 -listalla sijalle 65.

## Diskografia
### Studioalbumit
* Powered by Love (2009)
* Kicker (2015)

### EP:t
* Cynics vs Dreamers (2012)
* Zella Day (2014)

### Singlet
* Seven Nation Army (2012)
* No Sleep to Dream (2013)
* I Lost Track of Time (2013)
* Sweet Ophelia / 1965 (2014)
* East of Eden (2015)
* Hypnotic (2015)
* High (2015)
* Mustang Kids (feat. Baby E) (2016)
* Man on the Moon / Hunnie Pie (2016)
* You Sexy Thing (2019)

### Vierailut
* All These Roads (Sultan & Ned Shepard feat. Zella Day & Sam Martin) (2013)
* Make a Change (Nahko and Medicine for the People feat. Zella Day) (2016)
* Blood on the Mattres (Korey Dane feat. Zella Day) (2017)

### Musiikkivideot

## Lähteet

## Aiheesta muualla

*Zella Dayn kotisivut
Rabona

**Rabona** on jalkapallossa potku, jossa potkaiseva jalka heilahtaa ristiin tukijalan takaa. Pelaaja voi käyttää tätä laukaisua monestakin syystä: rabonan avulla voi esimerkiksi tehdä yllättävän kierteisen syötön tai potkun. Rabona saattaa siis usein hämätä vastustajan pelaajia ja etenkin katsojia.

## Katso myös
* Cruijff-käännös
* Marseillen-käännös

## Lähteet
Jasmine Thompson

**Jasmine Thompson** (s. 8. marraskuuta 2000) on brittiläinen laulaja-lauluntekijä. Hän nousi suosioon 13-vuotiaana YouTuben kautta esittämällä cover-versioita eri artistien kappaleista. Hänen kappaleitaan alettiin soittaa myös BBC:n radiokanavalla. Syyskuussa 2013 hän julkaisi omakustanteena esikoisalbuminsa *Bundle of Tantrums* ja kuukautta myöhemmin EP:n *Under the Willow Tree*.

Oman musiikkinsa julkaisemisen ohella Thompson on esiintynyt muiden artistien kanssa. Vuonna 2014 hän lauloi saksalaisen Robin Schulzin kappaleella ”Sun Goes Down”, josta tuli vuonna 2014 kansainvälinen tanssihitti. Alkuvuodesta 2015 Thompson teki levytyssopimuksen Atlantic Recordsin kanssa ja julkaisi ensimmäisen singlensä, ”Adore”, toukokuussa 2015.

## Diskografia
### Studioalbumit
* Bundle of Tantrums (2013)
* Another Bundle of Tantrums (2014)

### EP:t
* Under the Willow Tree (2013)
* Take Cover (2014)
* Adore (2015)
* Wonderland (2017)
* Colour (2019)

### Singlet
* Ain’t Nobody (2015)
* Adore (2016)
* Do It Now (2016)
* Mad World (2017)
* Where We Belong (Hugelin kanssa) (2017)
* Rise Up (Thomas Jackin kanssa) (2017)
* Wonderland (2017)
* Old Friends (2017)
* Lonely Together (2018)
* Loyal (2019)
* Take Care (2019)
* More (2019)
* This Year’s Love (2019)
* Love for the Lonely (2020)
* Funny (Zeddin kanssa) (2020)

#### Vierailevana artistina
* Sun Goes Down (Robin Schulz feat. Jasmine Thompson) (2014)
* Ain't Nobody (Loves Me Better) (Felix Jaehn feat. Jasmine Thompson) (2015)
* Unfinished Sympathy (The Six feat. Jasmine Thompson) (2015)
* Steady 1234 (DJ Vice feat. Jasmine Thompson & Skizzy Mars) (2016)

## Lähteet

## Aiheesta muualla

*Jasmine Thompsonin kotisivut
Johnny Dutch

**Johnny Dutch** (s. 20. tammikuuta 1989 Raleigh, Pohjois-Carolina) on yhdysvaltalainen aitajuoksija, joka kilpailee pääosin 400 metrin aitajuoksussa. 180 senttimetriä pitkän Dutchin valmentajana toimii Curtis Frye.

## Ura urheilijana
Dutch on kilpaillut sekä 110 metrin että 400 metrin aitajuoksussa. Vuonna 2008 hän voitti 400 metrin aitajuoksusta hopeaa alle 20-vuotiaiden MM-kilpailuista. Seuraavana vuonna hän oli mukana MM-kilpailuissa Berliinissä, mutta jäi välieriin 400 metrin aidoissa. Dutch on voittanut urallaan kolme Timanttiliigan osakilpailua 400 metrin aidoissa, yhden vuonna 2013 ja kaksi vuonna 2015.

## Ura elokuvantekijänä
Dutch on kirjoittanut tarinoita elokuviin 16-vuotiaasta lähtien. Nykyisin hän toimii itsenäisenä elokuvantekijänä. Dutch ohjasi, käsikirjoitti ja tuotti vuonna 2014 ilmestyneen lyhytelokuvan *Dead Day*.

## Ennätykset
**Ulkoradoilla**
* 400 metrin aidat: 47,63 (Chapel Hill 2010)
* 110 metrin aidat: 13,50 (Des Moines 2010)

**Sisäradoilla**
* 60 metrin aidat: 7,71 (College Station 2009)

## Lähteet

## Aiheesta muualla
Saygrace

**Grace** (s. 8. huhtikuuta 1997), oikealta nimeltään **Grace Sewell** (s. Brisbane) on australialainen laulaja-lauluntekijä. Gracen Leslie Goren ”You Don’t Own Me” -kappaleesta tehty cover-versio sijoittui Australian singlelistan ykkössijalle vuonna 2015. Hänen veljensä, Conrad, on myös laulaja.

## Diskografia

### Albumit

* *FMA (2016)*

### EP:t
* *Memo (2015)*
* *You Don't Own Me REMIXES (2015)*
* *The Defining Moments of SAYGRACE: Girlhood, Fuckboys & Situationships (2020)*
* *Boys Ain't Shit (2020)*

### Singlet
* ”You Don’t Own Me” (2015)

* ”Dirty Harry” (2015)
* ”Boyfriend Jeans” (2015)
* ”Hell of a Girl” (2016)
* ”Hope You Understand” (2016)
* ”Boys Ain't Shit” (2019)
* ”Doin' Too Much” (2019)
* ”Loyal” (2020)
* ”Priorities” (2020)
* ”Girl” (2020)
* ”Feel Good” (2020)
* ”Used To” (2020)
* ”If There Really Is A God” (2021)
* ”No Saving Us” (2023)

## Lähteet

## Aiheesta muualla
*Gracen kotisivut
Marco Venegas

**Marco Venegas Astudillo** (s. 22. syyskuuta 1962) on ruotsalais-chileläinen poliitikko, joka kuuluu Ympäristöpuolue Vihreisiin ja on ollut Ruotsin valtiopäivien jäsen vuodesta 2014 lähtien. Hän on vaikuttanut myös Nyköpingin kunnallispolitiikassa.

Venegas syntyi Chilessä ja muutti Ruotsiin vuonna 1985. Ammatiltaan hän on sosionomi ja on muun muassa ollut kehitysaputyöntekijä El Salvadorissa.

## Lähteet
Twin Atlantic

**Twin Atlantic** on skotlantilainen rockyhtye. Sen perustivat vuonna 2007 Sam McTrusty, Ross McNae, Barry McKenna ja Craig Kneale. He ovat julkaisseet kolme albumia: *Vivarium* vuonna 2009, *Free* vuonna 2011 ja *Great Divide* vuonna 2014.

## Studialbumit
* Vivarium (2009)
* Free (2011)
* Great Divide (2014)
* GLA (2016)
* Power (2020)
* Transparency (2022)

## Lähteet

## Aiheesta muualla
*Twin Atlanticin kotisivut
Bulls on Parade

**Bulls on Parade** on amerikkalaisen rap metal -yhtye Rage Against the Machinen kappale sen toiselta albumilta, *[[Evil Empire]]*. Kappale tunnetaan laajalti suositusta kitarasoolostaan, joka sisältää Tom Morellon tekemiä vinyylin raapimisefektejä. 

Kappale sisältää myös yhden Tim Commerfordin tunnetuimmista bassosooloista. Kappaleelle on tehty musiikkivideo.

## Listasijoitukset

## Lähteet
Phil Cayzer

**Philip Arthur ”Phil” Cayzer** (13. toukokuuta 1922 – 15. heinäkuuta 2015) oli australialainen soutaja ja olympiamitalisti.

Cayzer kuului Australian olympiapronssia voittaneeseen kahdeksikkojoukkueeseen Helsingissä 1952. Yhdysvallat ja Neuvostoliitto olivat Australiaa nopeampia, ja neljänneksi soutaneen Ison-Britannian Australia voitti 1,7 sekunnin erolla.

Cayzer kuoli 93-vuotiaana 15. heinäkuuta 2015.

## Lähteet
* Phil Cayzer Bio, Stats and Results  Olympics at Sports-Reference.com 

### Viitteet
Willam Belli

**Willam Belli** (paremmin tunnettu nimellä ** Willam**, s. 30. kesäkuuta 1982, Philadelphia, Pennsylvania) on yhdysvaltalainen näyttelijä, laulaja ja drag queen. Hän oli mukana *[[RuPaul’s Drag Race]]* -TV-ohjelman neljännessä tuotantokaudessa.

Vuosien 2012 ja 2014 aikana Belli oli jäsenenä pop–yhtyeessä nimeltä DWV, jossa oli mukana myös Detox Icunt ja Vicky Vox. DWV lopetettiin jäsenten erimielisyyksien takia. Vuoden 2014 lopulla Belli, Courtney Act ja Alaska Thunderfuck 5000 valittiin American Apparel -vaateketjun mainoshahmoiksi. Pian sen jälkeen he julkaisivat singlen "*American Apparel Ad Girls*". Joulukuussa 2014 he julkaisivat toisen singlen nimeltä "*Dear Santa, Bring Me a Man*".

## Filmografia

## Lähteet

## Aiheesta muualla
Susanne Celik

**Susanne Celik** (s. 6. joulukuuta 1994) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 153 heinäkuussa 2016. Hän on voittanut urallaan seitsemän ITF-turnausta kaksinpelissä.

Celik pelasi WTA-turnauksen pääsarjassa ensimmäisen kerran Båstadin turnauksessa heinäkuussa 2015. Hän hävisi siellä avauskierroksella Klára Koukaloválle luvuin 6–7(8), 3–6. Fed Cupissa hän edusti Ruotsia ensimmäisen kerran vuonna 2015.

## Lähteet

## Aiheesta muualla
*
*
Primetime Emmy 2015

**Primetime Emmy 2015** oli järjestyksessään 67. Primetime Emmy -palkintogaala, jossa jaettiin palkinnot televisiosarjoille ja ohjelmille, joita esitettiin Yhdysvalloissa 1. kesäkuuta 2014 – 31. toukokuuta 2015. Gaala järjestettiin Microsoft Theaterissa Los Angelesissä 20. syyskuuta 2015.

## Voittajat ja ehdokkaat
Ehdokkaat julkistettiin 16. heinäkuuta 2015.

### Ohjelmat

### Näyttelijät

### Käsikirjoitus

### Ohjaus

## Eniten voittoja/ehdokkuuksia

## Lähteet
*
*
Uppotukki (drinkki)

**Uppotukki** (myös **sukellusvene** tai **boilermaker**) on drinkki, joka valmistetaan tuopillisesta olutta ja snapsilasillisesta viskiä tai Jägermeisteria. Drinkin valmistus tapahtuu siten, että snapsilasi tiputetaan varovasti tuopin pohjalle niin, että se pysyy pystyssä.

## Ainesosat
* 50 cl olutta
* 4 cl viskiä tai Jägermeisteria

## Lähteet
Cauterets

**Cauterets** on kunta Lounais-Ranskassa Hautes-Pyrénées'n departementissa Midi-Pyrénées'n alueella. Se on vanha kylpyläkaupunki. 1800-luvulla kaupungin kylpylässä vieraili tunnettuja kirjailijoita kuten George Sand, François-René de Chateaubriand ja Victor Hugo.

## Aiheesta muualla

## Lähteet
Uusi etunimikirja Aadasta Äijöön

**Uusi etunimikirja Aadasta Äijöön** on Liisa-Maria Patjaksen ja Katleena Kortesuon etunimiä aakkosjärjestyksessä esittelevä kirja vuodelta 2015. Siinä on myös katsaukset etunimien historiaan ja nimistöntutkimukseen, nimilakiin ja almanakkakäytäntöihin. Naisten ja miesten nimet esitellään eri osioissa.
André Barrais

**André Barrais** (22. helmikuuta 1920 Levallois-Perret, Ranska – 15. tammikuuta 2004 Plougastel-Daoulas, Ranska) oli ranskalainen koripalloilija. Hän kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen.

## Lähteet
* Profiili archive.fiba.com 

### Viitteet

## Aiheesta muualla
*
Fernand Guillou

**Fernand Guillou** (16. tammikuuta 1926 Montoire-sur-le-Loir – lokakuu 2009) oli ranskalainen koripalloilija.

Guillou kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen. EM-kilpailuista hän saavutti hopeaa Egyptistä 1949.

## Lähteet
* Fernand Guillou Bio, Stats and Results  Olympics at Sports-Reference.com 
* Profiili archive.fiba.com 
* Profiili archive.fiba.com 

### Viitteet
Pierre Thiolon

**Pierre Michel Louis Thiolon** (17. tammikuuta 1927 Pariisi – 14. huhtikuuta 2014) oli ranskalainen koripalloilija.

Thiolon kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen. EM-kilpailuista hän saavutti pronssia Ranskasta 1951.

Thiolon kuoli 87-vuotiaana 14. huhtikuuta 2014.

## Lähteet
* Pierre Thiolon Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Bengt Detlof Krook

**Bengt Detlof Krook** (29. toukokuuta 1783 Tyrväntö – 31. joulukuuta 1846 Hämeenlinna) oli suomalainen senaattori, lääninsihteeri ja kihlakunnantuomari.

Krookin vanhemmat olivat Uudenmaan ja Hämeen läänin varalääninrahastonhoitaja Lars Johan Krook (k. 1818) ja Ulrika Eleonora Saxbeck. Hän pääsi ylioppilaaksi 1802 ja suoritti Turun akatemiassa tuomarintutkinnon 1803. Krook sai varatuomarin arvon 1807.

Krook oli Uudenmaan ja Hämeen läänin varalääninsihteerinä vuodesta 1807 ja Suomen kenraalikuvernööri Georg Magnus Sprengtportenin sihteerinä huhtikuussa 1809. Hänestä tuli asessori 1810 ja hän sai kihlakunnantuomarin arvonimen 1812. Krook oli sitten Uudenmaan ja Hämeen läänin lääninsihteerinä vuodesta 1818 ja hän sai laamannin arvonimen samana vuonna. Krook oli viimeksi Ylä-Sääksmäen tuomiokunnan tuomarina 1824–1846 ja hän oli samalla Suomen senaatin oikeusosastolla senaattorina 1828–1831.

Krook oli naimisissa vuodesta 1820 Lovisa Ulrika Arckenholtzin kanssa. Heidän lapsiaan olivat kihlakunnantuomari Gustaf Fredrik Krook (1824–1883) ja lyseon lehtori Karl August Krook (1826–1894).

## Lähteet
Raymond Offner

**Raymond René Offner** (17. marraskuuta 1927 Sarcelles – 30. lokakuuta 1989 Pariisi) oli ranskalainen koripalloilija.

Offner kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen.

## Lähteet
* Raymond Offner Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Laiton naamioituminen

**Laiton naamioituminen** kielletään Suomen rikoslaissa. Kyseessä on rikoslain luvun 17 13a pykälän mukainen rikos. Rikokseen syyllistyy, jos esiintyy yleisellä paikalla järjestettävässä yleisessä kokoontumisessa tunnistamattomaksi naamioituneena ilmeisenä tarkoituksenaan ryhtyä käyttämään väkivaltaa tai vahingoittamaan omaisuutta. Laittomasta naamioitumisesta tuomitaan sakkoon tai vankeuteen enintään kolmeksi kuukaudeksi. Järjestyslaki ei kuitenkaan varsinaisesti kiellä naamioitumista julkisella paikalla, vaan se vaatii turvallisuuden vaarantamista. Laittomia naamioitumisia tuli vuonna 2006 viranomaisten tietoon 16 kappaletta, muuten niitä on tullut tietoon 0–5 kappaletta.

Laiton naamioituminen on ollut rikos vuodesta 2004. Hallituksen esityksessä ehdotettiin, että jo pelkkä naamioituminen olisi ollut rangaistavaa. Poikkeuksena olisi ollut säältä suojautuminen tai karnevaaliin osallistuminen.

## Lähteet

## Aiheesta muualla
https://www.minilex.fi/a/j%C3%A4rjestyslaki-ja-naamioituminen
Väärän henkilötiedon antaminen

**Väärän henkilötiedon antaminen** on Suomessa rikos. Siihen syyllistyy, jos ilmoittaa virkamiehelle tahallaan väärän nimen tai muun henkilötiedon tai käyttää jonkun muun henkilöllisyyspapereita. Väärän henkilötiedon antamisesta tuomitaan rikoslain mukaan sakkoon tai vankeuteen enintään kuudeksi kuukaudeksi.

## Lähteet
Carl Gerhard Hising

**Carl Gerhard Hising** (22. elokuuta 1782 Pori – 9. syyskuuta 1844 Helsinki) oli suomalainen senaattori, todellinen valtioneuvos ja laamanni.

Hisingin vanhemmat olivat rykmentinmajoitusmestari Mikael Hising (1741–1808) ja Johanna Elisabet Sacklén. Hän pääsi ylioppilaaksi 1798 ja suoritti Turun akatemiassa tuomarintutkinnon 1800. Hising sai varatuomarin arvon 1803 ja hänestä tuli molempien oikeuksien kunniatohtori 1840.

Hising oli Vaasan hovioikeudessa kanslistina 1803–1806, ylimääräisenä viskaalina 1806–1807, varakanneviskaalina 1807–1808 ja apujäsenenä 1808–1811. Hisingistä tuli Korsholman eteläisen tuomiokunnan tuomari 1811 ja samana vuonna viranvaihdon kautta Korsholman pohjoisen tuomiokunnan tuomari. Hän sai laamannin arvonimen 1819 ja hän oli 1819–1822 Suomen senaatissa prokuraattorin apulaisena. Hisng oli senaatin oikeusosastolla senaattorina 1822–1844 ja samalla Karjalan laamannikunnan laamannina 1833–1844. Hänestä tuli valtioneuvos 1829 ja todellinen valtioneuvos 1836.

Hising oli naimisissa 1811 Anna Maria Fleegen (k. 1821) kanssa tämän toisessa avioliitossa ja vuodesta 1826 Charlotta Vilhelmina Rotkirchin kanssa.

## Lähteet
Jacques Perrier

**Jacques Pierre Perrier** (12. lokakuuta 1924 Bagnolet – 23. kesäkuuta 2015) oli ranskalainen koripalloilija.

Perrier kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen, joka hävisi loppuottelussa Yhdysvalloille pistein 65–21. Hän kilpaili maajoukkueessa myös historian ensimmäisissä MM-kilpailuissa Argentiinassa vuonna 1950, missä Ranska oli kuudes sekä vuosien 1946 ja 1947 EM-kilpailuissa, missä Ranska sijoittui neljänneksi ja viidenneksi.

Perrier edusti Ranskan miesten maajoukkuetta vuosina 1946–1952 yhteensä 50 ottelussa tehden yhteensä 354 pistettä. Hän kuoli 90-vuotiaana 23. kesäkuuta 2015.

## Lähteet
* Jazcques Perrier Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Rikoksentekijän suojeleminen

**Rikoksentekijän suojeleminen** on Suomessa rikos. Siihen syyllistyy, jos pyrkii auttamaan rikoksen tehneen pakenemista tai hävittää todisteita tietäen tapahtuneesta rikoksesta. Rikoksentekijän suojelemisesta tuomitaan rikoslain mukaan sakkoa tai enintään vuosi vankeutta.

Rikosnimike ei koske rikokseen itse osallisia eikä sellaisia rikoksia, joista tuomittu vankeusrangaistus ei ole yli kuusi kuukautta.

## Lähteet
Nokia Asha 230

**Nokia Asha 230** on Nokian vuonna 2014 julkaisema matkapuhelin.

## Katso myös
*Luettelo Nokian tuotteista

## Lähteet
* GSMArena 

## Aiheesta muualla
Anders Wilhelm Orraeus

**Anders Vilhelm Orraeus** (5. marraskuuta 1761 Rantasalmi – 20. helmikuuta 1826 Helsinki) oli suomalainen senaattori, kihlakunnantuomari ja laamanni.

Orraeuksen vanhemmat olivat Rantasalmen kappalainen ja Iisalmen nimitetty mutta ei virkaan astunut kirkkoherra Mikael Orraeus (1726-1770) ja Elisabet Krogius. Hän kävi Rantasalmen triviaalikoulua ja Porvoon lukiota, pääsi ylioppilaaksi 1777 ja suoritti Turun akatemiassa tuomarintutkinnon. Orraeus sai varatuomarin arvon 1790.

Orraeus oli Turun hovioikeudessa ylimääräisenä kanslistina 1786 ja varanotaarina 1786–1795. Hän oli Suur-Savon tuomiokunnan tuomarina 1795–1826 ja samalla Suomen senaatin oikeusosastolla senaattorina 1817–1826. Hän sai laamannin arvonimen 1826.

Orraeus oli naimisissa vuodesta 1798 Anna Dorotea Vigelstjernan kanssa.

## Lähteet
Maurice Desaymonet

**Maurice Desaymonet** (24. kesäkuuta 1921 Pariisi – 4. marraskuuta 2015) oli ranskalainen koripalloilija.

Desaymonet kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen. EM-kilpailuista hän saavutti hopeaa Egyptistä 1949. Lisäksi Desaymonet kuului Ranskan kuudenneksi sijoittuneeseen joukkueeseen Argentiinan MM-kilpailuissa 1950.

Yhteensä Desaymonet edusti Ranskaa 28 maaottelussa vuosina 1948–1950. Hän kuoli 94-vuotiaana 4. marraskuuta 2015.

## Lähteet
* Maurice Desaymonet Bio, Stats and Results  Olympics at Sports-Reference.com 
* Profiili archive.fiba.com 
* Profiili archive.fiba.com 

### Viitteet
Piton des Neiges

**Piton des Neiges** on Réunionin saarella sijaitseva vuorenhuippu, joka on noin 3&nbsp;069 metrin korkeudella merenpinnasta. Sitä ympäröi kolme kraatteria.

## Historia
Piton des Neiges on noussut merestä noin kaksi miljoonaa vuotta sitten. Se oli tulivuorena kauan, kunnes se heikentyi 20&nbsp;000 vuotta sitten. Nykyään se toimii yleisenä turistikohteena.

## Lähteet

## Aiheesta muualla
Maurice Girardot

**Maurice Joseph Girardot** (22. joulukuuta 1921 Pariisi – 8. maaliskuuta 2020) oli ranskalainen koripalloilija, olympiamitalisti ja koripallovalmentaja.

Girardot edusti Ranskan miesten maajoukkuetta vuosina 1945–1949 yhteensä 13 ottelussa saavuttaen olympiahopeaa Lontoossa 1948. Hän kuului Ranskan kokoonpanoon myös vuosien 1946 ja 1947 EM-kilpailuissa, joissa maa sijoittui neljänneksi ja viidenneksi. Girardot valmensi Anne-Marie Colchenin tähdittämän Château-Thierryn joukkueen naisten Ranskan mestariksi kolmesti peräkkäin vuosina 1950–1952. Girardot kuoli olympiahopeajoukkueensa viimeisenä jäsenenä 98 vuoden iässä 8. maaliskuuta 2020.

## Lähteet
* Maurice Girardot Bio, Stats, and Results Olympics at Sports-Reference.com 

### Viitteet

## Aiheesta muualla
*
Robert Busnel

**Robert Busnel** (19. syyskuuta 1914 Toulon – 15. maaliskuuta 1991 Ranska) oli ranskalainen koripallovalmentaja, koripalloilija ja lajivaikuttaja.

Busnel valmensi Ranskan maajoukkueen olympiahopealle Lontoossa 1948 ja neljästi EM-mitaleille. Hän myös pelasi kolmessa EM-turnauksessa 1940-luvulla. Myös Ranskan naisten maajoukkueen päävalmentajana toimiminen kuului hänen tehtäviinsä, ja hän saavutti joukkueen valmentajana MM-pronssia vuonna 1953.

Busnell toimi FIBAn puheenjohtajana vuosina 1984–1990. Hänet nimettiin Koripallovaikuttajat-kategoriassa FIBA Hall of Fameen vuonna 2007. Busnell kuoli Joëlle-vaimonsa kanssa auto-onnettomuudessa.

## Lähteet
* Robert Busnell  FIBA Hall of Fame 

### Viitteet
Craig Fallon

**Craig Patrick Fallon** (18. joulukuuta 1982 Ipswich – 15. heinäkuuta 2019) oli brittiläinen judon maailman- ja Euroopan-mestari.

Fallon voitti maailmanmestaruuden 60 kg:n sarjassa Kairossa 2005 kukistettuaan loppuottelussa itävaltalaisen Ludwig Paischerin. Hän saavutti samassa painoluokassa MM-hopeaa Osakassa 2003, jolloin hävisi finaalissa eteläkorealaiselle Choi Min-Holle. Pekingin olympialaisissa 2008 hän sijoittui jaetulle seitsemännelle sijalle.

Fallon voitti Euroopan-mestaruuden 60 kg:n sarjassa Tampereella 2006. Loppuottelussa hän voitti armenialaisen Armen Nazarjanin. Hän sai samassa painoluokassa EM-hopeaa Düsseldorfissa 2003 hävittyään finaalissa georgialaiselle Nestor Hergianille. Hän voitti Manchesterin Kansainyhteisön kisoissa 2002 kultaa 60 kg:n sarjassa.

Fallon voitti alle 23-vuotiaiden Euroopan-mestaruuden 60-kiloisissa Ljubljanassa 2004. Alle 20-vuotiaiden EM-hopeaa hän sai samassa painoluokassa 2001.

Fallon saavutti maailmancupissa ja Continental Open -kilpailuissa seitsemän turnausvoittoa ja yhden kolmossijan. Hän voitti aikuisten sarjassa kolme Britannian-mestaruutta.

## Lähteet
Eino Väntsi

**Eino Väntsi** (1914–1997) oli talollisenpoika ja suomalainen harrastaja-arkeologi.

Väntsi kirjoitti toukokuun lopulla 1931 Kansallismuseoon kirjeen kotoaan Johanneksen Kaijalan kylästä. Kirjeessä oli näytteeksi joitakin saviastioiden paloja, jotka Väntsi oli löytänyt kotitalonsa puutarhasta. Väntsi on jälkikäteen myöntänyt nähneensä unta siitä, että kotitalon keskimmäisen ikkunan alle omenapuun istuttamista varten lyödyn seipään kohdalla maan sisällä oli merkillisiä saviruukun kappaleita. Heti herättyään Väntsi oli mennyt lapioimaan kyseistä kohtaa ja löytänyt ruukunpalaset.

Helsingistä lähti pian vastauskirje Johannekseen. Arkeologi Sakari Pälsi kävi toteamassa löytöpaikan, ja sen johdosta kampakeramiikan kauteen erikoistunut arkeologi Aarne Äyräpää nimitettiin Väntsin tilalla järjestettyjen ensimmäisten kaivausten esimieheksi. Arkeologit saapuivat Väntsin tilalle syyskuussa 1931. Äyräpään ja hänen ryhmänsä kanssa työskennellyt Väntsi oli kiinnostunut arkeologin työstä ja oppi nopeasti tunnistamaan tavallisimmat löydöt. Lähtiessään Johanneksesta Äyräpää valtuutti Väntsin tarkastamaan kaivausten aikana saamansa vihjeen toisesta löytöpaikasta samassa kylässä. Myöhemmin myös August Paakkasen talon Myllykankaalle tehdyistä koekuopista oli löytynyt kivi-iskoksia ja keramiikan palasia. Kansallismuseon löytöluetteloon on kirjattu useita Väntsin lähetyksiä. 

Arkeologisesti 1930-luvun loppu oli Johanneksessa aktiivista aikaa. Sakari Pälsi teki kaivauksia Kaijalan ja Rokkalan kylissä, Esko Sarasmo Rokkalassa. Eino Väntsi oli tuolloin sotaväessä eikä voinut osallistua. Sukulaiset ja kyläläiset tiesivät kuitenkin hänen harrastuksistaan, joten hänelle kerrottiin alueen löydöistä. 

Väntsi kävi myöhemmin useaan otteeseen Karjalassa entisellä kotiseudullaan.

## Lähteet
Zhenyuanlong

**Zhenyuanlong** (nimen merkitys: "Zhenyuanin lohikäärme") on Kiinasta, Liaoningin maakunnasta löytynyt fossiilinen dinosaurus. Siitä löydettiin lähes täydellinen luuranko, jossa on mukana fossiloituneita höyheniä. Se oli löydettäessä peittynyt tuhkaan. Se on *[[Velociraptor|Velociraptorin]]* lähisukua, ja sillä oli siivet ja höyhenpeite. Se on elänyt 125 miljoonaa vuotta sitten, kun varsinainen *Velociraptor* eli 40–50 miljoonaa vuotta myöhemmin. Se oli lihansyöjä ja kahden metrin pituinen häntä mukaan lukien, ja painoa sillä oli parikymmentä kiloa.

## Lähteet
Ted Cruz

**Rafael Edward ”Ted” Cruz** (s. 22. joulukuuta 1970 Calgary, Alberta) on yhdysvaltalainen republikaanipoliitikko. Hän on ollut Yhdysvaltain senaattorina Texasista vuodesta 2013. Hän on osavaltion ensimmäinen latinotaustainen senaattori.

## Tausta
Cruz suoritti alemman korkeakoulututkinnon Princetonin yliopistossa vuonna 1992 ja oikeustieteen tutkinnon Harvardin yliopistossa vuonna 1995. Hän on työskennellyt muun muassa Yhdysvaltain korkeimman oikeuden puheenjohtaja William Rehnquistin toimistossa ja Yhdysvaltain oikeusministeriössä. Vuosina 2003–2008 Cruz oli Texasin osavaltion apulaisoikeuskansleri (*solicitor general*).

Cruz oli syntyessään sekä Yhdysvaltain että Kanadan kansalainen. Hän kuitenkin luopui Kanadan kansalaisuudestaan vuonna 2014, kun hän alkoi olemaan varteen otettava republikaanien presidenttiehdokas vuoden 2016 vaaleissa.

## Poliittinen ura
Maaliskuussa 2015 Cruz ilmoitti asettuvansa republikaanien esivaaliehdokkaaksi vuoden 2016 presidentinvaaleissa. Hän on teekutsuliikkeen perustajajäseniä ja vastusti esimerkiksi Obaman hallinnon terveydenhuoltouudistusta.  3. toukokuuta 2016 Cruz ilmoitti lopettavansa presidentivaalikampanjansa kesken.

Cruzin äiti on yhdysvaltalainen ja isä kotoisin Kuubasta. Hän on naimisissa ja hänellä on kaksi lasta. Cruzin vaimon Heidin isoisä äidin puolelta oli savonlinnalainen Olavi Rouhe, joka lähti opiskelemaan lääkäriksi Yhdysvaltoihin.

## Poliittisia näkemyksiä
Cruz on teekutsuliikkeen näkyvä hahmo ja kovan linjan oikeistokonservatiivi. Republikaanien esivaaleissa 2016 hänen katsottiin olevan radikaalimpi vaihtoehto maltillisemmille ehdokkaille, kuten Jeb Bushille ja Scott Walkerille.  

### Talous
Cruz on kannattanut verojen alentamista ja vastustanut minimipalkan korottamista. Talouspolitiikassa hänen periaatteitaan ovat valtion roolin pienentäminen, yksilönvapauden korostaminen ja deregulaatio.

### Sosiaalipolitiikka
Cruz vastustaa aborttioikeutta silloin kun äidin henki ei ole vaarassa.

Kuolemantuomiota Cruz pitää oikeudenmukaisena rangaistuksena. Paavi Franciscuksen vieraillessa Yhdysvalloissa Cruz kertoi olevansa eri mieltä paavin ja katolisen kirkon kanssa kuolemantuomiosta.

Cruz on vastustanut HLBT-yhteisön oikeuksia ja tasa-arvoa puoltavia lakeja. Hän pitää Raamatun käsitystä sukupuolesta ja seksuaalisuudesta erehtymättömänä. Cruz on sanonut sukupuoli- ja seksuaalivähemmistöjen tasavertaisten oikeuksien olevan kristittyjä syrjivää "liberaalia fasismia".
## Lähteet

## Aiheesta muualla
* Cruzin senaattorisivut
Jeanelle Scheper

**Jeanelle Scheper** (s. 21. marraskuuta 1994) on saintlucialainen korkeushyppääjä.

Scheper sijoittui kahdeksanneksi alle 20-vuotiaiden MM-kilpailuissa Barcelonassa 2012. Hän karsiutui loppukilpailusta Moskovan MM-kilpailuissa 2013. Hän sijoittui neljänneksi Kansainyhteisön kisoissa Glasgow'ssa 2014. Hän oli viides Pan-Amerikan kisoissa 2015 ja seitsemäs Pekingin MM-kilpailuissa 2015.
Hän osallistui myös Rio de Janeiron olympialaisiin vuonna 2016.

Scheper hyppäsi ennätyksensä 196 cm Starkvillessä 15. toukokuuta 2015. Hallissa hän on hypännyt parhaimmillaan 191 Fayettevillessä 2013.

## Lähteet
Samsung Galaxy Pocket Neo

**Samsung S5310** eli **Samsung Galaxy Pocket Neo** on Samsung Electronicsin huhtikuussa 2013 esittelemä ja kesäkuussa julkaisema älypuhelin. Se on alkuperäisen Galaxy Pocketin seuraaja erilaisella ulkonäöllä ja uudemmalla käyttöjärjestelmällä (Android 4.1.2). Puhelimessa on kolmen tuuman näyttö ja se muistuttaa ominaisuuksiltaan Galaxy Pocket Plus -mallia.

## Lähteet
Berthold Schwarz

**Berthold Schwarz** oli perimätiedon mukaan 1300-luvulla elänyt saksalainen fransiskaanimunkki, joka ensimmäisenä Euroopassa osoitti ruudin käyttökelpoisuuden ampuma-aseissa ja jota toisinaan on pidetty ruudin keksijänäkin.

Schwarzin on väitetty kokeilleen ruutia aseissa vuonna 1328, parikymmentä vuotta ennen kuin Crécyn taistelussa 1347 ensimmäisen kerran käytettiin tykkejä. Kiinassa ruuti kuitenkin tunnettiin jo ennen vuotta 800, ja Euroopassakin Roger Bacon oli tutkinut sen ominaisuuksia jo 1200-luvulla.

## Henkilöllisyys
Ei ole varmaa, onko Schwarz historiallinen henkilö. On arveltu, että hän olisi ollut historiallinen alkemisti, joka kehitti ruutia Saksassa, mutta toiset tutkijat pitävät häntä pelkästään legendaarisena henkilönä.

Mahdollisesti Schwarz on sama henkilö kuin Bertold von Lützelstetten, nimellä "magister artium Bertoldus" tunnettu
oppinut, joka toimi Pariisin yliopistossa vuosina 1329–1336. Toisten lähteiden mukaan hänen alkuperäinen nimensä olisi ollut Constantin Alklitzen tai Angelisen tai Anklitzen. Toisinaan Schwarzin on myös mainittu olleen syntyperältään tanskalainen tai kreikkalainen.

On myös mahdollista, ettei Schwarz ole lainkaan historiallinen henkilö, vaan symbolinen keksijähahmo, jolle annettu sukunimi johtuisi ruudin saksalaisesta nimestä *Schwarzpulver* ("musta jauhe").

Varhaisin mainita Schwarzista on noin vuonna 1410 nimettymänä julkaistussa pyro­tekniikan käsikirjasta, joka on säilynyt useina samalla vuosisadalla tehtyinä jäljennöksinä. Siinä mainitaan alkemisti ja humanististen tieteiden oppinut "Meister Berthold", joka alkemiallisia kokeita tehdessään olisi vahingossa keksinyt ruudin, mutta tarkempia tietoja ajasta ja paikasta tässä teoksessa ei ole.

Franz Maria Feldhausin mielestä 1400-luvun alusta peräisin oleviin mainintoihin "Meister Bertholdista" olisi kuitenkin suhtauduttava vakavasti historiallisina lähteinä, sillä ne kirjoitettiin vain noin 25 vuotta tämän oletetun kuoleman jälkeen. Niiden mukaan "Mustaksi" kutsuttu alkemisti Berthold, sisterssi­läisen sääntökunnan jäsen, olisi laatinut tehokkaan ruudin valmistusohjeen noin vuonna 1380 ja joka mahdollisesti teloitettiin noitana muutamia vuosia myöhemmin. Siinä tapauksessa saksalaisissa pyrotekniikan käsikirjoissa 1400-luvulla esitetyt valmistus­ohjeet perustuisivat suoraan Bertholdin laatimiin.

Meister Bertholdia, joka ei ollut ruudin alku­peräinen keksijä, olisi kuitenkin kehittänyt sille tehokkaamman valmistus­ohjeen, joka avasi uusia teknisiä mahdollisuuksia ja pani alkuun ruudin käytön sota-aseissa. Tätä historiallista Mestari Bertholdia Feldhaus vertasi James Wattiin, joka ei myöskän keksinyt ensimmäistä höyrykonetta mutta paransi Denis Papinin aikaisempaa keksintöä siinä määrin, että vasta hänen ansiostaan se sai suuren käytännöllisen merkityksen.

## Muistomerkki
Freiburgin raatihuoneen torille pystytettiin vuonna 1854 Berthold Schwarzin patsas.

## Lähteet
* 
* 
* 

### Viitteet
Nyon

**Nyon** on kaupunki Vaud’n kantonissa Sveitsissä. Se sijaitsee Genevenjärven luoteisrannalla ja kuuluu Geneven metropolialueeseen. Nyonin väkiluku on 19&nbsp;502 (joulukuu 2013).

## Liikenne
Moottoritie A1 Genevestä Lausanneen ohittaa Nyonin kaupungin pohjoispuolitse. Myös SBB:n rautatie Geneve–Lausanne kulkee kaupungin kautta. Lisäksi Nyonista lähtee *Compagnie du chemin de fer Nyon-St-Cergue-Morez SA* -yhtiön rautatie La Cureen, Ranskan rajalle.

## Muuta
Nyonissa on palvelualan ammattiliittojen kansainvälisen liiton UNI Global Unionin sekä Euroopan jalkapalloliiton UEFAn pääkonttorit.

## Lähteet
*

### Viitteet

## Aiheesta muualla

*
Samsung Galaxy Pocket Plus

**Samsung Galaxy Pocket Plus** on Samsungin valmistama älypuhelin, joka on Samsung Galaxy Pocketin seuraaja. Sen ulkonäkö on alkuperäisen Galaxy Pocketin kanssa samanlainen, mutta siinä on mm. 1Gt enemmän muistia ja uudempi käyttöjärjestelmä (Android 4.0). Puhelimessa on 2 megapikselin kamera, 1&nbsp;200 milliampeeritunnin akku ja 512 megabittiä käyttömuistia.

## Lähteet
Uskali

**Uskali** () on entinen kylä Karjalan tasavallan Mujejärven piirin Sukkajärven kunnassa Venäjällä. Se sijaitsee Himolanjärven saaressa 25 kilometriä Sukkajärveltä etelään.

Sellin pogostaan kuulunut Uskalin volosti mainitaan ensimmäisen kerran vuonna 1597. Tuolloin siellä oli kolme taloa. 1900-luvun alussa Uskalin kylä kuului Porajärven volostin Klyyssinvaaran kyläkuntaan. Vuonna 1905 siellä oli yhdeksän taloa ja 54 asukasta. Neuvostoajan alussa kylä kuului Klyyssinvaaran kyläneuvostoon. Vuonna 1933 siellä oli 81 asukasta, jotka kaikki olivat karjalaisia. Toisen maailmansodan jälkeen kylä liitettiin Himolan kyläneuvostoon.

Nykyään paikalla on muutamia raunioituvia hirsitaloja.

## Lähteet
Roikonniemi

**Roikonniemi** () on entinen kylä Karjalan tasavallan Suojärven piirin Porajärven kunnassa Venäjällä. Se sijaitsee Roikonjärven ja Himolanjärven välisellä kannaksella 45 kilometriä Porajärveltä luoteeseen.

Sellin pogostaan kuulunut Roikonniemen volosti mainitaan ensimmäisen kerran vuonna 1597. Tuolloin siellä oli viisi taloa. 1900-luvun alussa Roikonniemen kylä kuului Porajärven volostin Klyyssinvaaran kyläkuntaan. Vuonna 1905 siellä oli 11 taloa ja 64 asukasta. Neuvostoajan alussa kylä kuului Klyyssinvaaran kyläneuvostoon. Vuonna 1933 siellä oli 98 asukasta, jotka kaikki olivat karjalaisia. Toisen maailmansodan jälkeen kylä liitettiin Sukkajärven kyläneuvostoon.

## Lähteet
Toivi Kokkola

**Toivi Veli Edvard Kokkola** (14. joulukuuta 1912 Helsinki – 30. huhtikuuta 1973 Helsinki) oli suomalainen kilpapyöräilijä, joka edusti urallaan Helsingin Pyöräilyseuraa ja Idrottsklubben-32:ta. Vuonna 1935 hän saavutti maantiepyöräilyn Suomen mestaruuden ja vuonna 1936 toisen sijan.

## Lähteet
Solomanni

**Solomanni** () on Petroskoin kaupunkiin kuuluva taajama Karjalan tasavallassa Venäjällä. Se sijaitsee Lohmoijärven ja Äänisen Petroskoinlahden välisen salmen rannoilla kymmenen kilometriä kaupungin keskustasta pohjoiseen.

## Historia
Solomannin kylä (ven. *Solomjane*) mainitaan ensimmäisen kerran vuoden 1563 verokirjassa. Sen nimi perustuu venäläiseen murresanaan *solomja*, joka on lainattu itämerensuomalaisten kielten *salmi*-sanasta. 1500-luvun lopussa Solomanniin perustettiin Pietarin ja Paavalin miesluostari, joka lakkautettiin vuonna 1764. Vuonna 1775 salmen rannalle rakennettiin kivinen Herran temppeliin tuomisen kirkko. Palaneen luostarikirkon paikalle pystytettiin vuonna 1798 valmistunut Pietari-Paavalin kivikirkko. Solomannin seurakuntaan kuuluivat Järventauksen kylät sekä Suolusmäki. Hallinnollisesti Solomanni oli 1900-luvun alussa osa Suojun volostin Järventauksen kyläkuntaa. Vuonna 1905 siellä oli 154 asukasta. 

Paikallisia elinkeinoja olivat maanviljely, kalastus, puunhankinta ja uitto sekä 1800-luvun lopulta lähtien työskentely sahalaitoksilla. Vuonna 1874 Lohmoijärven rannalle rakennettiin kauppias Gromovin omistama saha, joka oli pitkään Onegan tehtaan jälkeen Petroskoin toiseksi suurin teollisuuslaitos. 1920-luvun alussa se tuotti neljäsosan Neuvosto-Karjalan sahatavarasta. 1920- ja 1930-luvuilla Solomanni toimi Järventauksen kyläneuvoston keskuksena. Vuonna 1933 siellä oli 3&nbsp;200 asukasta, joista 70 % oli venäläisiä, 17 % suomalaisia ja 7 % karjalaisia. Samana vuonna paikkakunnalle rakennettiin uusi tiilitehdas. Vuonna 1934 Solomanni sai kaupunkimaisen taajaman statuksen.

Solomannin saha evakuoitiin toisen maailmansodan aikana Kirovin alueen Luzaan, mutta se aloitti toimintansa uudelleen jo vuonna 1945. Vuonna 1963 saha ja Petroskoin huonekalutehdas yhdistettiin Petroskoin saha- ja huonekalukombinaatiksi, jonka palveluksessa oli parhaimmillaan 2&nbsp;000 työntekijää. Huonekalujen valmistuksesta luopunut kombinaatti teki vararikon vuonna 1998.

## Nykypäivä ja nähtävyydet
Petroskoin saha- ja huonekalukombinaatin pohjalta perustettiin vuonna 2004 ASPEK-yhtymään kuuluva osakeyhtiö. Sen sahatavaraa tuottavalla tehtaalla työskentelee modernisoinnin jälkeen 350 henkeä.

Luonnonkauniilla paikalla sijaitseva taajama muistuttaa puutaloineen vielä nykyäänkin suurelta osin maaseutua. Sieltä on löydetty harvinainen diabaasilaji, jota on käytetty Pietarin Iisakinkirkon sisustamiseen. Paikallinen nähtävyys on vuosina 1999–2003 restauroitu Herran temppeliin tuomisen kirkko. Pietari-Paavalin kirkko toimii lastentarhana. Lähistöllä sijaitsee kasvitieteellinen puutarha sekä Tšortov stul (”Piruntuoli”) -niminen kalliorinne, joka on suojeltu luonnonmuistomerkki. Solomannin salmi on suosittu virkistyskalastuskohde. Salmen yli johtaa huonokuntoinen avattava ponttoonisilta Järventakuiseen.

## Lähteet
Kuutamalahti

**Kuutamalahti** () on entinen kylä ja taajama Karjalan tasavallan Suojärven piirin Porajärven kunnassa Venäjällä. Ne sijaitsevat lähellä Kuutamajärveä 30 kilometriä Porajärveltä maanteitse luoteeseen. 

Sellin pogostaan kuulunut Kuutamalahden volosti mainitaan ensimmäisen kerran vuonna 1597. Tuolloin siellä oli neljä taloa. 1900-luvun alussa Kuutamalahden kylä kuului Porajärven volostiin ja kyläkuntaan. Vuonna 1905 siellä oli 18 taloa, koulu ja 120 asukasta. Neuvostoaikana kylä kuului Porajärven kylä- ja taajamaneuvostoon. Vuonna 1933 asukkaita oli 197, kaikki karjalaisia. Jo tuolloin kylän lähelle oli perustettu samanniminen metsätyöläisasutus, jonka asukkaat olivat pääosin venäläisiä. Kuutamalahden taajama lakkautettiin vuonna 1977 ja kylä vuonna 1978.

## Lähteet
Honkajoen seurakunta

**Honkajoen seurakunta** oli Suomen evankelis-luterilaisen kirkon seurakunta, joka toimi Honkajoen kunnan alueella. Honkajoki kuului Lapuan hiippakuntaan ja Parkanon rovastikuntaan. Itsenäisen seurakunnan lakkauttamisen jälkeen vuoden 2019 alusta lähtien alueella on toiminut Kankaanpään seurakuntaan kuuluva Honkajoen kappeliseurakunta.

## Historia
Honkajoen seurakunnan alue on kuulunut ennen itsenäistymistään Hämeenkyrön, Isojoen, Ikaalisten ja lopulta Kankaanpään seurakuntiin. Alue sai kiinteän asutuksen vasta 1600-luvun lopulla ja asutus oli harvaa aina 1700-luvun lopulle saakka. Alueen sijainti kahden maakunnan rajalla aiheutti 1700-luvulla ja 1800-luvun alussa erikoisen tilanteen, jossa Honkajoki kuului hallinnollisesti Ikaalisiin, mutta kirkollisesti toisessa maakunnassa sijaitsevaan Isojokeen. Honkajokiset ja isojokiset rakensivat yhdessä kirkon Isojoelle 1710. 1732 perustettuun Isojoen kappeliseurakuntaan kuului 30 perhettä Isojoelta ja 15 perhettä Honkajoelta.

1804 Honkajoesta tuli Ikaalisten seurakunnan alainen saarnahuonekunta, joka sai luvan rakentaa oman saarnahuoneen. Honkajoen puinen ristikirkko valmistui pääosin jo kesällä 1804. Kirkko vihittiin käyttöön 1810. Honkajoen väestö halusi kovasti saada saarnahuonekuntansa kappeliseurakunnaksi ja sen jälkeen itsenäiseksi seurakunnaksi. Tuomiokapitulin mielestä asutuksen vähäisyys ja köyhyys olivat kuitenkin esteenä näille toiveille. 1815 Honkajoki sai oman saarnaajan Johan Adam Berghin tullessa alueen papiksi. 1864 Honkajoesta muodostui Kankaanpään seurakunnan alainen kappeliseurakunta ja se sai oman kappalaisen, Frans Henrik Hällforsin Ikaalisista. Vuonna 1891 seurakunnan väkiluvun noustua 2&nbsp;600 henkeen päätti senaatti myöntää seurakunnalle täyden itsenäisyyden. Tämä toteutui kuitenkin vasta 1905, kun Honkajoen kappalaisesta Yrjö Fabian Mittleristä tuli seurakunnan ensimmäinen kirkkoherra. Nykyisenä kirkkoherrana on vuodesta 2013 alkaen toiminut Johan Lampinen.

Vuoden 2019 alussa Honkajoen seurakunta liittyi osaksi Kankaanpään seurakuntaa kappeliseurakuntana. Honkajokelaiset vaihtoivat samassa yhteydessä hiippakuntaa Lapuan hiippakunnasta Turun arkkihiippakuntaan. Honkajoki jatkoi omana kuntanaan vuoden 2021 alkuun asti, jolloin tapahtui sen kuntaliitos Kankaanpäähän.

## Toimipaikat
Seurakunnan kirkkona toimi vuonna 1810 käyttöön vihitty Honkajoen kirkko. Seurakunnan omistukseen kuuluivat myös 1960 valmistunut kirkkoherranvirasto, jonka yhteydessä on myös kirkkoherran asunto, 1967 valmistunut siunauskappeli sekä 1971 valmistunut seurakuntakoti.

## Katso myös

* Honkajoen helluntaiseurakunta
* Uskonto Satakunnassa

## Lähteet

## Aiheesta muualla
*
Jänkäjärvi

**Jänkäjärvi** eli **Jänkijärvi** (; kar. *Jängärvi, Dängärvi*) on entinen kylä Karjalan tasavallan Suojärven piirin Porajärven kunnassa Venäjällä. Se sijaitsee samannimisen järven kaakkoisrannalla 28 kilometriä Porajärveltä maanteitse koilliseen.

Kylän nimi perustuu saamelaisperäiseen *[[jänkä]]*-sanaan. Se mainitaan ensimmäisen kerran vuonna 1597. Tuolloin Sellin pogostaan kuuluneessa Jänkäjärven volostissa oli 40 taloa. 1600-luvun alussa kylään rakennettiin kirkko. Jänkäjärven seurakuntaan kuuluivat myös Porajärven ja Soutujärven kylät.

1900-luvun alussa Jänkäjärven kyläryhmä kuului Porajärven volostiin ja kyläkuntaan. Jänkäjärven pogostan lisäksi se koostui Butšilan, Hözänniemen (ven. *Arhip-Navolok*), Kellolan, Kurgilan (*Kurtšelova*) ja Suvenkylän (*Manijeva*) kylistä. Vuonna 1905 niissä oli yhteensä 57 taloa, kaksi koulua ja 331 asukasta. Neuvostoajan alussa Jänkäjärven kylät kuuluivat Soutujärven kyläneuvostoon. Vuonna 1933 niissä oli 373 asukasta, jotka muutamia suomalaisia lukuun ottamatta olivat kaikki karjalaisia. Myöhemmin Jänkäjärvi liitettiin Sellin kyläneuvostoon.

Jänkäjärven kautta kulkee Porajärven ja Paatenen välinen maantie. Kylällä on historiallisen asutuksen status.

## Lähteet